

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**17/10/2022 και 19/10/2022**

**ΠΡΟΓΡΑΜΜΑ  ΔΕΥΤΕΡΑΣ  17/10/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**19:00**  |  **ΜΑΜΑ-ΔΕΣ (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**

Δ' ΚΥΚΛΟΣ

Οι «Μαμά – δες» για 3η συνεχόμενη χρονιά στην ΕΡΤ2 συνεχίζουν να μας μεταφέρουν ιστορίες μέσα από τη διαδρομή της μητρότητας, που συναρπάζουν, συγκινούν και εμπνέουν. Μετά από δύο επιτυχημένες σεζόν που η εκπομπή που παρουσίαζε η Ζωή Κρονάκη αγαπήθηκε από το κοινό, η αγαπημένη ηθοποιός και μαμά του μικρού Αρίωνα Τζένη Θεωνά αναλαμβάνει το τιμόνι της «εκπομπής».
Οι «Μαμά – δες» έρχονται ανανεωμένες, αλλά πάντα ευαισθητοποιημένες για να μας παρουσιάσουν συγκινητικές αφηγήσεις από γνωστές μαμάδες και από μαμάδες της διπλανής πόρτας, που έκαναν το όνειρό τους πραγματικότητα και κράτησαν στην αγκαλιά τους το παιδί τους. Γονείς που, όσες δυσκολίες και αν αντιμετωπίζουν, παλεύουν καθημερινά, για να μεγαλώσουν τα παιδιά τους με τον καλύτερο δυνατό τρόπο. Ειδικοί στον τομέα των παιδιών (παιδίατροι, παιδοψυχολόγοι, γυναικολόγοι, διατροφολόγοι, αναπτυξιολόγοι και εκπαιδευτικοί) δίνουν τις δικές τους συμβουλές σε όλους τους γονείς. Ενώ σε κάθε εκπομπή ένας γνωστός μπαμπάς μιλάει για την αλλαγή που έφερε στη ζωή του ο ερχομός του παιδιού του.
Οι «Μαμά-δες», κάθε Σάββατο, μιλούν στην καρδιά κάθε γονέα, με απλά λόγια και μεγάλη αγάπη.

**«Αντιγόνη Ψυχράμη, Βανέσα Αδαμοπούλου, Χάρης Τζωρτζάκης»**
**Eπεισόδιο**: 13

Η Αντιγόνη Ψυχράμη αποκαλύπτει το φύλο του μωρού της, αλλά και τον τρόπο που αποκάλυψε την εγκυμοσύνη στον Δημήτρη Μακαλιά την ημέρα της επετείου τους.

Η Βανέσα Αδαμοπούλου μιλάει για το γιο της Ιάσονα που όπως λέει ήρθε χωρίς να το περιμένει, αλλά ήταν ένα δώρο της ζωής.

Ενώ ο ηθοποιός Χάρης Τζωρτζάκης μιλάει για τα δύο παιδιά του και τις πρακτικές δυσκολίες του να μεγαλώνεις παιδιά σε κοντινές ηλικίες.

Παρουσίαση: Τζένη Θεωνά
Παραγωγή: DigiMum
Επιμέλεια εκπομπής - Αρχισυνταξία: Δημήτρης Σαρρής
Σκηνοθεσία: Βέρα Ψαρρά
Βοηθός Αρχισυντάκτη: Λάμπρος Σταύρου

…..

**ΠΡΟΓΡΑΜΜΑ  ΤΕΤΑΡΤΗΣ  19/10/2022**

…..

|  |  |
| --- | --- |
| ΨΥΧΑΓΩΓΙΑ  | **WEBTV** **ERTflix**  |

**23:00**  |  **ΜΟΥΣΙΚΟ ΚΟΥΤΙ (ΝΕΟ ΕΠΕΙΣΟΔΙΟ)**   **(Αλλαγή επεισοδίου)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.

Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.

Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.

«Η μουσική συνεχίζει να μας ενώνει» κάθε Τετάρτη βράδυ στην ΕΡΤ1 !

**Καλεσμένοι: Εκείνος & Εκείνος, Θοδωρής Μαυρογιώργης και Sophie Lies**

Τραγούδια που αγαπάμε και πάντα μας συγκινούν έρχονται στο ΜΟΥΣΙΚΟ ΚΟΥΤΙ την Τετάρτη 19 Οκτωβρίου στις 22:00 στην ΕΡΤ. Ο Νίκος Πορτοκάλογλου και η Ρένα Μόρφη υποδέχονται το θρυλικό συγκρότημα ΕΚΕΙΝΟΣ & ΕΚΕΙΝΟΣ, τον δυναμικό ερμηνευτή Θοδωρή Μαυρογιώργη και την ξεχωριστή τραγουδοποιό της νεότερης γενιάς Sophie Lies. Τρεις διαφορετικές γενιές καλλιτεχνών με διαφορετικές μουσικές αναζητήσεις που τις συνδέουν το πάθος και η αφοσίωση στη μουσική.

Μια βόλτα μες στα ΧΕΙΜΩΝΙΑΤΙΚΑ ΜΠΑΡ που οι μουσικοί παίζουν το EIΣΑΙ Ο,ΤΙ ΕΧΩ, ΤΑ ΛΟΓΙΑ ΚΟΜΜΑΤΙΑ, διασκευάζουν το ΝΥΝ ΚΑΙ ΑΕΙ του Σταύρου Ξαρχάκου και το ΠΕΙΡΑΤΙΚΟ ΤΟΥ ΚΑΠΤΕΝ ΤΖΙΜ ενώ από το Jukebox ακούγονται ROXETTE και Χρήστος Κυριαζής.

«Το όνομα ΕΚΕΙΝΟΣ & ΕΚΕΙΝΟΣ το εμπνευστήκαμε από την ομώνυμη σειρά του Κώστα Μουρσελά που έκανε αίσθηση το ΄70. Ήταν δύο φίλοι που έβλεπαν διαφορετικά τη ζωή και αυτά που ήθελαν να πουν τα πέρναγαν με τον δικό του τρόπο ο καθένας. Στην ουσία ταυτιστήκαμε με την «τρέλα» των ηρώων» λένε στη συνέντευξή τους ο Νίκος Καλλίνης και ο Κώστας Λογοθετίδης που ξεκίνησαν την κοινή τους πορεία στα τέλη της δεκαετίας του ‘80 και έγραψαν τη δική τους ιστορία με τραγούδια που αγαπήθηκαν από τον κόσμο είτε τα ερμήνευσαν οι ίδιοι είτε τα εμπιστεύτηκαν σε σπουδαίους τραγουδιστές.

Ο SUPERMAN Θοδωρής Μαυρογιώργης ξεκίνησε πριν μια δεκαετία μαζί με τον ξάδερφό του Λάμπη Κουντουρόγιαννη με το συγκρότημά τους Wedding Singers, παράλληλα όμως ακολουθεί και την προσωπική του πορεία. «Ο SUPERMAN είναι οι φίλοι μας, οι γονείς μας και οι σύντροφοί μας, είναι ένα τραγούδι που μιλάει για την απώλεια και τη μνήμη και την απώλεια της μνήμης. Η αλήθεια είναι ότι ντράπηκα που δεν ήξερα ότι υπάρχουν περίπου 200.000 άνθρωποι που νοσούν από Alzheimer».

H Μαρία Σαχπασίδη μεταμορφώνεται σε Sophie Lies που μπορεί να λέει «ψέματα», μα γράφει τραγούδια αληθινά με ιδιαίτερο στίχο και μουσική που ταιριάζουν σε ΜΕΓΑΛΑ ΠΑΙΔΙΑ. «Αισθανόμουν μια ανασφάλεια το να είναι το κανονικό μου όνομα και προέκυψε το Sophie, διότι ήθελα τα εγχείρημά μου να έχει ένα γυναικείο όνομα και το Lies είναι η συγκίνηση που νιώθω για το πώς μαθαίνουμε αληθινά πράγματα μέσα από το ψέμα ενός μύθου ή μιας ιστορίας».

Τετάρτη βράδυ στις 23:00 καθίστε αναπαυτικά στον καναπέ σας ανοίγει το Μουσικό Κουτί της ΕΡΤ!

Ιδέα, Kαλλιτεχνική Επιμέλεια: Νίκος Πορτοκάλογλου
Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Αρχισυνταξία: Θεοδώρα Κωνσταντοπούλου
Παραγωγός: Στέλιος Κοτιώνης
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Μουσική διεύθυνση: Γιάννης Δίσκος
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου
Υπεύθυνος ρεπερτορίου: Νίκος Μακράκης
Photo Credits : Μανώλης Μανούσης/ΜΑΕΜ
Εκτέλεση παραγωγής: Foss Productions μαζί τους οι μουσικοί:
Πνευστά – Πλήκτρα / Γιάννης Δίσκος
Βιολί – φωνητικά / Δημήτρης Καζάνης
Κιθάρες – φωνητικά / Λάμπης Κουντουρόγιαννης
Drums / Θανάσης Τσακιράκης
Μπάσο – Μαντολίνο – φωνητικά / Βύρων Τσουράπης
Πιάνο – Πλήκτρα / Στέλιος Φραγκούς

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**